# אינסניקווריום

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
צילום מסך של המשחק החינמי ברשת

אינסניקווריום הוא משחק מחשב, בו מטרת השחקנים היא להאכיל דגים וירטואליים, לאסוף מטבעות ולהשיג שדרוגים שונים - וזאת תוך שמירה על האקווריום השלו מחייזרים אכזריים במיוחד. במהלך המשחק, השחקנים מקבלים "חיות מחמד" מיוחדות, שעוזרות לשחקן בתחומים שונים - האכלת הדגים, נזק לחייזרים וכו'. כשכל הדגים באקווריום מתים, השחקן מפסיד.

המשחק נוצר על ידי שתי חברות - " Flying Bear Entertainment " ו " PopCap Games ". בשנת 2002 זכה המשחק בפרס העיצוב המקורי ביותר בפסטיבל העצמאות למשחקים, מטעם הוועדה לפיתוח משחקים. הגרסה הראשונה של המשחק נוצרה על בסיס ג'אווה והייתה זמינה כמשחק רשת ללא תשלום באינטרנט. זמן קצר לאחר מכן, יצאה גרסת PDA של המשחק. בספטמבר 2004 שוחרר המשחק העדכני והפופולרי ביותר, אינסניקווריום דלוקס למחשב האישי. גרסת הדלוקס עולה 20$, וחושפת גרפיקה משופרת, חיות חדשות, מצבי משחק חדשים וצדפות שניתן להרוויח בזמן משחק ובעזרתן מתאפשרת קניית חיות חדשות, שדרוגים למיניהם ודגים חדשים לאקווריום הוירטואלי.

## [עריכה] מצבי משחק

באינסניקווריום קיימים ארבעה מצבי משחק, ובנוסף מצב "ארגז חול" המשמש לשעשוע ונסיונות. כל המצבים מבוססים על אותם עקרונות, אך השוני ביניהם הוא התנאים או המטרה המוצבת במשחק.

### [עריכה] הרפתקה

במצב זה על השחקן לעבור 4 פרקים, כאשר בכל פרק 5 שלבים. בסיום ארבעת הפרקים עליו להביס את המלך "סירקס". ככל שמתקדמים בשלבים כך המשחק נעשה קשה יותר ומופיעות מפלצות ויצורים חדשים. מטרת השחקן בכל שלב היא בעצם לאסוף מספיק כסף כדי לקנות 3 חלקים של ביצה תוך שמירה על חיי הדגים ממפלצות ולמנוע מוות מרעב. בתחילת כל שלב מקבל השחקן 200$ ושני דגי זהב קטנים.

דגי הזהב קטנים בתחילת דרכם, אך לאחר שמאכילים אותם מספר פעמים הם מתפתחים לגודל בינוני ואז לגדול. דגי זהב בינוניים מפיקים מטבעות כסף השווים 15$, ואילו דגי זהב גדולים מפיקים מטבעות זהב בשווי 35$. לאחר מספר דקות, דג זהב גדול יכול להתפתח לדג כחול (הידוע גם כ"קינג גאפי") ולהפיק יהלומים בשווי 200$. דגי זהב במשחק קרויים "גאפי" (guppy). במהלך המשחק יש לשחקן אפשרויות שדרוג שונות, כגון מזון (ניתן לשדרג גם את איכות המזון, וגם את כמות המזון שמותר לפזר באקווריום בבת אחת), נשקים (עלמנת להילחם בחייזרים) ועוד.

כאמור, על מנת לסיים כל שלב במצב משחק זה על השחקן לרכוש את שלושת חלקי הביצה וככל שהשחקן מתקדם בשלבים השונים כך מחיר הביצה נעשה גבוה יותר. לעיתים האפשרות לקנות חלק מהביצה ניתנת רק לאחר קניית דג מסוים.

גרסת הדלוקס של אינסניקווריום - מצב הרפתקה

לאחר שהשחקן עבר את ארבעת הפרקים (סוגי אקווריום) במשחק, הוא נכנס לקרב הסופי עם המלך "סירקס". בניגוד לשלבים אחרים, הפעם אין שום דגי זהב באקווריום. במקומם, תוכלו לראות את כל חיות המחמד משוטטות באקווריום בשלווה (מלבד החיות: אנג'י, פרסטו, ברינקלי, נוסטרדמוס, סטנלי וולטר) עד שסירקס מופיע. המטרה בקרב זה הוא להגן על חיות המחמד (שבשלב זה נלקחו מהן הכוחות שלהן) מפני סירקס וחייזרים אחרים שמופיעים באקווריום, ולהשמיד את סירקס. ברגע שסירקס מובס, כל חיות המחמד מקבלות את סגולותיהן בחזרה.

הרפתקאות בונוס
  מצב זה מחליף את מצב "הרפתקה" במשחק לאחר סיומו. ההבדל היחיד בין שני המצבים הוא שבמצב הרפתקאות הבונוס לאחר כל שלב מופיע שלב איסוף צדפות לאקווריום הוירטואלי.

### [עריכה] זמן

זהה למצב הרפתקה, אך מוגבל בזמן (5 דק' לאקווריום הראשון, 10 דק' לשלושת האקווריומים האחרים) ואין צורך ברכישת ביצה על מנת לסיים את השלב. המטרה שלה שחקן במצב זה בעצם היא לאסוף את הסכום הגבוה ביותר בתום הזמן שהוקצב. במצב זה, כשרוכשים ביצה בעצם מקבלים חיית מחמד נוספת לאקווריום. תחילה מחיר ביצה זו הוא 100$, אך כל פעם שקונים חיה נוספת המחיר מוכפל (לדוגמה, החיה השנייה תעלה 200$). בגרסת הדלוקס, 5% מהרווחים בשלב מועברים לאקווריום הוירטואלי.

### [עריכה] אתגר

זהה למצב הרפתקה, אך התנאים מקשים על השחקן ומציבים אותו במעין אתגר למומחים במשחק. בכל חמש שניות המחירים עולים באחוז אחד. בכל פעם שקונים חלק ביצה כל ה"חפצים" למכירה חוזרים למחירם הרגיל וממשיכים לעלות באחוז אחד, מלבד חלק הביצה הבא. מחיר הביצה יכול להגיע עד ל 99,999$ אם השלב נמשך מספיק זמן. בנוסף, מספר החייזרים המופיעים בכל התקפה עולה במשך השלב. תנאים אלו לא רק מקשים על השחקן, אלא גם מזרזים אותו לסיים את השלב כמה שיותר מהר. בניגוד למצב ההרפתקה הרגיל, במצב אתגר כל "מוצרי" הקניה נפתחות לאחר חמש דקות כך שלא צריך לקנות דג מסוים או שדרוג על מנת לרכוש חלק ביצה.

### [עריכה] אקווריום וירטואלי

אקווריום וירטואלי הוא בעצם אקווריום בו השחקן יכול לקנות דגים ומוצרים אחרים מחנות מיוחדת, להרוויח צדפות (כסף) מהדגים שהוא מגדל וכך לפתח את האקווריום האישי יותר ויותר. קיימים סוגים שונים של דגים עם תכונות שונות ומיוחדות. בנוסף, קיימת אפשרות לקבוע אקווריום זה כשומר מסך - וכל הכסף שנאסף בשומר המסך עובר לרשותו של השחקן וניתן להשתמש בו במשחק.

### [עריכה] ארגז החול

מצב שנפתח רק לאחר קבלת גביע הכסף. על מנת להיכנס לשלב סודי זה, צריך ללחוץ על המקשים הבאים בסדר הנכון: למעלה, למעלה, למטה, למטה, שמאל, ימין, שמאל, ימין, B ו A. יש לוודא כי האותיות A ו-B על CAPS LOCK. מיד לאחר ההקשה על A יופיע על המסך אקווריום. תוכלו לשלוט באקווריום ולהוסיף יצורים על ידי לחיצה על המקשים הבאים:

זימון | יצור
1 | דג זהב
2 | קרניבור
3 | סטארפיש
4 | סטארקצ'ר
5 | גאפי קראנצ'ר
6 | ביטל מאנצ'ר
7 | ברידר
8 | אולטראבור
q | סטינקי
w | ניקו
e | איצ'י
r | פרגו
t | זורף
y | קלייד
u | ורט
i | רופוס
o | מריל
p | וודסוורת'
a | סימאור
s | שרפנל
d | גמבו
f | בליפ
g | רהברב
h | נימבוס
j | אמפ
k | גאש
l | אנג'י
; | פרסטו
A | ברינקלי
S | נוסטרדמוס
D | וולטר
F | סטנלי
z | סילבסטר
x | באלרוג
c | גאס
v | המשמיד
b | יוליסס
n | פסיכוסקוויד
m | בילטרוס

ניתן לשנות את הרקע בעזרת המקשים + ו - . על מנת לשנות את מוזיקת הרקע באקווריום כנסו למצב "הרפתקה", "זמן" או "אתגר" ובחרו שלב שבו יש את המוזיקה שברצונכם להוסיף לארגז החול. אל תקחו בשלב זה חיות מחמד. מיד לאחר הכניסה תצאו מהשלב ותיכנסו בחזרה לארגז החול.

## [עריכה] דגים מיוחדים

במשחק, נוסף על דגי הזהב, קיימים זנים שונים של דגים הניתנים לרכישה במהלך השלב.

קרניבור (הטורף)
  דג דמוי פיראנה שמפיק יהלומים, אך עם זאת נזון רק מדגי זהב קטנים.
סטארפיש (דג כוכב)
  כאשר דג זהב גדול בולע שיקוי-כוכב הוא משנה צבעו ונהפך לדג כוכב. דגים אלו מטילים כוכבים בשווי 40$.
סטארקצ'ר (תופס הכוכבים)
  יצור דמוי-דיונון הזוחל על קרקעית האקווריום וניזון מהכוכבים שמטילים דגי-הכוכב. עבור כל כוכב שהוא אוכל, מפיק תופס הכוכבים יהלום.
גאפי קראנצ'ר (מפצח הדגים)
  יצור דמוי-עקרב הזוחל על קרקעית האקווריום וניזון מדגי זהב קטנים. הגאפי קרנצ'ר מפיק חיפושיות ששוות 150$.
ביטל מאנצ'ר (מכרסם החיפושיות)
  כפי שניתן להסיק משמו, יצור זה ניזון מהחיפושיות שמפיק הגאפי קראנצ'ר. בתמורה, מפיק הביטל מאנצ'ר פנינים בשווי 500$.
ברידר (הממליט)
  יצור דמוי דג זהב, הממליט דגי זהב קטנים במקום להפיק כסף.
אולטרבור (דג ענק)
  דג ענק ואפור הניזון מדגי הקרניבור, ובתמורה מפיק תיבות אוצר בשווי 2000$.

## [עריכה] חיות מחמד

קיימות עשרים וארבע חיות מחמד שונות בגרסת הדלוקס שלאינסניקווריום, מתוכן ארבע חיות הן חיות בונוס. בגרסת הג'אווה של המשחק, קיימות רק 10 החיות הראשונות ברשימה. בגרסה זו, השחקן מקבל חיית מחמד אקראית בסיום כל שלב. בגרסת הדלוקס, חיות המחמד מופיעות לפי סדר הרשימה שמופיעה למטה - כאשר בסיום כל שלב במצב הרפתקה מקבל השחקן חיה אחת. לאחר שהשחקן השיג מעל לשלוש חיות מחמד, עליו לבחור בכל תחילת שלב 3 חיות שבהן הוא יעזר בשלב זה. בהמשך ניתן לבחור גם 4 חיות בו זמנית. ברינקלי, נוסטרדמוס, וולטר וסטנלי נחשבים כחיות בונוס, וניתן לרכוש אותן רק לאחר איסוף מספיק צדפות במצבי המשחק השונים.

תצוגת כל חיות המחמד בגרסת הדלוקס

סטינקי החילזון
  אוסף מטבעות שהגיעו לתחתית האקווריום.
ניקו הצדפה
  מפיק פנינים בשווי 250$.
איצ'י דג החרב
  נלחם בחייזרים.
פרגו דג האם
  משריזה דגי זהב קטנים.
זורף סוסון הים
  מסייע בהאכלת דגי הזהב (פולט אוכל מדרגה שניה).
קלייד המדוזה
  מרחף באקווריום ואוסף מטבעות.
ורט השלד
  מפיק מטבעות זהב בדיוק כמו דג זהב גדול, אך אין צורך בהאכלתו.
רופוס סרטן הכינור
  נלחם בחייזרים שמגיעים לתחתית האקווריום.
מריל בת הים
  מעודדת את הדגים להפיק מטבעות בקצב מהיר יותר.
וודסוורת' הלוייתן
  מגן על דגי זהב קטנים ובינוניים מפני חייזרים.
סימאור הצב
  גורם למזון ומטבעות לנוע לאט יותר כלפי מטה.
שרפנל דג הרובוט
  מפיק פצצות בשווי 150$, אך במגע עם דגי זהב היא הורגת.
גמבו החכאי
  מרחיק את כל דגי הזהב מהחייזרים.
בליפ הפוקנה
  מספק מידע חיוני לשחקן (מסמן דגים רעבים, מסמן את מיקום הופעת החייזרים, מסמן מד לחיי החייזר ופותח את כל אפשרויות הקנייה כבר בשניות הראשונות של השלב).
רהברב סרטן הנזיר
  מרחיק את הדגים מתחתית האקווריום.
נימבוס הדג המעופף
  מחזיר למעלה מטבעות ומזון שמגיעים קרוב לתחתית האקווריום.
אמפ הצלופח החשמלי
  מחשמל את רוב דגי הזהב באקווריום, הורג אותם ומפיק מכל אחד מהם יהלום.
גאש הכריש
  נלחם בחייזרים ומדי פעם אוכל דג זהב.
אנג'י דג המלאך
  מחייה דגים מתים שגופתם עדיין נמצאת באקווריום.
פרסטו הראשן
  מסוגל להפוך לכל חיה אחרת, יכול להיהפך לחיות הבונוס רק לאחר רכישתן.

### [עריכה] חיות בונוס

ברינקלי הפיל הצוללן
  ניזון מאוכל של דגים. לאחר כל 3 גרגרי מזון פולט פריט (מטבע, כוכב, פנינה וכד'). במהלך הזמן הפריטים הופכים להיות יותר בעלי ערך. לראשונה ניתן למצוא חיה זו בגרסת ה-PDA של המשחק.
נוסטרדמוס האף
  מפיק טיפות נזלת בשווי $1, ואם דג זהב אוכל טיפה כזו הוא נהפך לכפיל של נוסטרדמוס. תפקיד נוסף של נוסטרדמוס הוא לעכב התקפות חייזרים.
סטנלי נחש הים
  זורק כדורים על חייזרים, גורם להם נזק רב ומשמיד טילים שעלולים לפגוע בדגים.
וולטר הפינגווין
  נותן אגרוף לחיות מחמד ובכך מפעיל את כוחותיהן. ניתן להשתמש בו גם כדי לגרום לדגים להפיק מטבעות. האגרוף לא משפיע על אנג'י, וולטר, איצ'י, רופוס ופרגו. פרסטו חוזר לצורתו המקורית במגע עם האגרוף.

## [עריכה] חייזרים

מלבד האכלת הדגים, השחקן חייב גם לשמור עליהם מחייזרים שמנסים לטרוף אותם. בגרסת הדלוקס של אינסניקווריום מופיעים 8 סוגי חייזרים שונים.

סילבסטר
באלרוג
גאס הגרגרן (או "Type G")
המשמיד (או "Type D")
יוליסס (או "Type U")
פסיכוסקוויד (או "Type P")
בילטרוס (או "|| Type")
סירקס (או "הבוס הסופי של האבדון)

## [עריכה] קודים מיוחדים

באינסניקווריום לא קיימים קודים ידועים. הקודים היחידים שקיימים משפיעים על רקע, צלילים וכד'.

TIME - מציג את הזמן שעבר בפינה הימנית התחתונה במסך.

ZOMBIE - כל הדגים ייראו מתים, אבל יתנהגו כרגיל

SPACE - רקע בסגנון החלל החיצון

VOID - רקע לבן

SUPERMEGAULTRA - משנה את צליל ההמלטה של פרגו

WELOVEBETATESTERS - משנה את צליל ההמלטה של פרגו לצליל מגעיל במיוחד

PREGO - מחזיר את צליל ההמלטה לברירת המחדל

WAVY - הרקע ינוע בצורת גלים

B - גורם לבועות לרחף מתחתית האקווריום

↑↑↓↓←→←→BA - גורם ל"איפוס" ארגז החול למצב בו היה בהתחלה

## [עריכה] קישורים חיצוניים

הורדת גרסת ניסיון של אינסניקווריום דלוקס

המשחק החינמי ברשת

אתר הבית של חברת "PopCap Games"

אתר הבית של חברת "Flying Bear Entertaiment"

מדריך אינסניקווריום (אגלית)

מקור: http://he.wikipedia.org../../../%D7%90/%D7%99/%D7%A0/%D7%90%D7%99%D7%A0%D7%A1%D7%A0%D7%99%D7%A7%D7%95%D7%95%D7%A8%D7%99%D7%95%D7%9D.html

קטגוריה: משחקי מחשב

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English